
INVITAȚIE DE PARTICIPARE LA ACHIZIȚIA PUBLICĂ DE
“ SERVICII DE ÎNTREȚINERE A ILUMINATULUI PUBLIC, VERIFICAREA/ REPARAREA, MONTAREA/DEMONTAREA INSTALAȚIILOR ȘI ECHIPAMENTELOR DE ILUMINAT ORNAMENTAL - FESTIV 
DE PE RAZA MUNICIPIULUI BRAD, pentru anul 2026”

 Către,
          .....................................................................


            Vă invităm să depuneți oferta dumneavoastră, conform cerințelor de mai jos, până la data ............................................. ora 12:00, direct (prin poștă sau e-mail: achizitiibrad@yahoo.com) la sediul Primăriei Municipiul Brad, din municipiul Brad, strada Independentei, nr.2, județul Huneodara, cod poștal 335200 și în SEAP. 
           

I. PREZENTAREA GENERALĂ 

Beneficiarul : 
UNITATEA ADMINISTRATIV TERITORIALĂ – MUNICIPIUL BRAD
 
          Organizatorul procedurii de achiziție: 
UNITATEA ADMINISTRATIV TERITORIALĂ – MUNICIPIUL BRAD
Adresa: municipiul Brad strada Independenţei, nr. 2, județul Hunedoara, cod poștal 335200, Romania, cod de înregistrare fiscală 4374962 
Nr. telefon : 0254/612665 
Nr. fax: 0254/612669 

           Obiectul achiziției:  
            Obiectul contractului este prestarea ”SERVICIILOR DE ÎNTREȚINERE A ILUMINATULUI PUBLIC, VERIFICAREA/ REPARAREA, MONTAREA/DEMONTAREA INSTALAȚIILOR ȘI ECHIPAMENTELOR DE ILUMINAT ORNAMENTAL - FESTIV DE PE RAZA MUNICIPIULUI BRAD, pentru anul 2026”

            Prestarea serviciilor se va face la comanda beneficiarului, în funcție de necesități pentru menținerea în funcțiune a iluminatului public.
            Persoane responsabile cu desfășurarea corespunzătoare a prestațiilor desemnate de către beneficiar sunt:  Palievici Eugen-Raimund Sever, consilier în cadrul Compartimentului Protecția Mediului și Lupea Adrian-Gabriel, consilier în cadrul Compartimentului Protecția Mediului.
           Telefon de urgență : Dispecerat : Poliția Locală Brad  0254/612665, 0728/042512.
           
           Descrierea serviciului: 
Serviciul de iluminat public face parte din sfera serviciilor comunitare de utilități publice şi cuprinde totalitatea acţiunilor şi activităţilor de utilitate publică şi de interes economic şi social general desfăşurate la nivelul Municipiului Brad sub conducerea, coordonarea şi responsabilitatea autorităţilor administraţiei publice locale, în scopul asigurării iluminatului public.
           Serviciul de iluminat public cuprinde iluminatul stradal-rutier, iluminatul stradal-pietonal, iluminatul arhitectural, iluminatul ornamental şi iluminatul ornamental-festiv al municipiului Brad.
          Sistemul de iluminat public este ansamblul format din puncte de aprindere, cutii de distribuție, cutii de trecere, linii electrice de joasă tensiune subterane sau aeriene, fundații, elemente de susținere a liniilor, instalații de legare la pământ, console, corpuri de iluminat, accesorii, conductoare, izolatoare, cleme, armături, echipamente de comandă, automatizare și măsurare utilizate pentru iluminatul public, cu excepția acelora din elementele care fac parte din sistemul de distribuție a energiei electrice.

          Locul de prestare a serviciilor: municipiul Brad

          Legislatia aplicabilă stipulează în mod clar importanţa şi periodicitatea serviciilor de întreținere, precum şi consecinţele neefectuării lor. 
Principalele acte normative care reglementează astfel de operaţiuni sunt: 
     - Legea nr. 51/2006 privind serviciile comunitare de utilități publice, republicată, cu modificările și completările ulterioare;
                - Legea nr. 98/2016 privind achizițiile publice, cu modificările și completările ulterioare; 
                - Hotărârea Guvernului nr. 395/2016 privind aprobarea normelor de aplicare a prevederilor referitoare la atribuirea contractului de achiziție publică/acordului cadru din Legea nr. 98/2016 privind achizițiile publice.

         Durata sau termenul limită de prestare a serviciilor: până la 31.12.2026. 
         Acţiunile se vor efectua la solicitarea beneficiarului şi în prezenţa unui reprezentant al acestuia. 

  Date despre ofertă şi modul de prezentare a acesteia: 
        Condiţii obligatorii: 
   De calificare
      a.  Cerinţele minime de calificare privind capacitatea economică şi financiară: 
- Ofertantul nu se află în nici unul din cazurile prevăzute de art. 164, art. 165 şi art. 167 din Legea nr. 98/2016 privind achizitiile publice, cu modificările și completările ulterioare; 
- Confirmarea privind plata taxelor şi impozitelor la bugetul de stat şi la bugetul local, în condiţiile legii. Certificatele de plată trebuie să ateste că societatea nu se înregistrează cu debite la bugetul de stat sau bugetul local, original sau copie lizibilă conformă cu originalul, valabilă la data deschiderii ofertelor; 
- Certificat constatator, eliberat de Oficiul Registrului Comerţului, în original sau copie lizibilă conformă cu originalul, valabil la data depunerii ofertelor, din care sa reiasă că ofertantul are ca obiect de activitate principal sau secundar prestarea serviciilor şi/sau producerea şi/sau comercializarea produselor solicitate. 

 	b. Cerinţele minime de calificare privind capacitatea tehnică şi/sau profesională: 
   
  Prestatorul va prezenta:  autorizație ANRE

         Oferta se va transmite până la data de ……………………... prin e-mail (în format PDF) la adresa de e-mail achizitiibrad@yahoo.com sau direct la Registratura Primăriei Municipiului Brad. 
         Ofertantul declarat câștigător are obligația de a prezenta documentele din ofertă - în original și să posteze oferta pe site-ul www.e-licitatie.ro în maximum 48 de ore de la primirea comunicării din partea beneficiarului.
         În cazul în care oferta nu este postată pe SEAP în termenul solicitat, autoritatea contractantă va considera acest fapt ca refuz şi se va adresa ofertantului clasat pe locul doi. 
         Ofertele sosite după termenul menționat mai sus nu vor fi luate în considerare. 

OFERTA FINANCIARĂ VA CUPRINDE:
       - valoarea totală exprimată în lei (fără T.V.A.), pentru toate serviciile ce urmează a fi prestate și materialele folosite. 
          Se va întocmi un deviz ofertă/buc pentru fiecare articol necesar prestării serviciilor, iar formularul de ofertă va cuprinde valoarea totală pentru prestarea acestor servicii pentru perioada ianuarie 2026 - decembrie 2026. 
          Materiale necesare se vor achiziționa de către prestator și se vor regăsi în devizele întocmite la finalul fiecărei luni.

	Limba în care trebuie redactată oferta: limba română. 

	Modalităţile de finanţare şi de plată a serviciilor prestate: 
- BUGETUL LOCAL al Municipiului Brad; 
- Plata serviciului prestat se va efectua prin ordin de plată în termen de 30 de zile de la data înregistrării facturii fiscale la Primăria Municipiului Brad, în baza procesului verbal de receptie și a situațiilor de plată acceptate de către beneficiar; 
- Nu se acceptă plăți în avans. 

	 Perioada pentru care ofertantul trebuie să îşi menţină oferta valabilă: 60 de zile de la data transmiterii ofertei. 

	 Criteriul care va fi utilizat pentru atribuirea contractului de servicii: 
        Va fi selectată oferta care îndeplineşte/vor fi selectate ofertele care îndeplinesc toate cerinţele minimale solicitate şi care are/au prețul cel mai scăzut/serviciu. 
        Finalizarea achizitiei se va face prin intermediul catalogului electronic, ofertantul câștigător având obligația de a posta pe SEAP oferta în maximum 48 de ore, după primirea înștiințării din partea achizitorului. 

	Valoare estimată a contractului este de 240.000 lei (fără T.V.A.).
 
Notă: Ofertele a căror valoare financiară depăşeste valoarea estimată de către autoritatea contractantă, vor fi declarate inacceptabile şi respinse conform legislaţiei în vigoare privind achiziţiile publice. 

	 Informatii referitoare la clauzele contractuale obligatorii :
 Urmatoarele clauze contractuale sunt obligatorii: 
- Obiectul și prețul contractului; 
- Durata contractului; 
- Modalități de plată; 
- Sancțiuni pentru neîndeplinirea culpabilă a obligațiilor. 
	
În cazul în care, pe parcursul îndeplinirii contractului, se constată faptul că anumite elemente ale propunerii tehnice sunt inferioare sau nu corespund cerințelor prevăzute în Caietul de sarcini, prevalează prevederile Caietului de sarcini. 

Urmatoarele clauze contractuale nu sunt negociabile: 
- Obiectul și prețul contractului; 
- Durata contractului 
- Nu se acceptă plăți în avans. 

                                                                                                          SE APROBĂ      
                                                                                                            P R I MAR 
                                                                                                          Florin Cazacu





C A I E T U L   D E   S A R C I N I
privind prestarea SERVICIILOR DE ÎNTREȚINERE A ILUMINATULUI PUBLIC, VERIFICAREA/ REPARAREA, MONTAREA/DEMONTAREA INSTALAȚIILOR ȘI ECHIPAMENTELOR DE ILUMINAT 
ORNAMENTAL - FESTIV DE PE RAZA MUNICIPIULUI 
BRAD, pentru anul 2026


I. Coduri CPV 
- servicii de întreținere a iluminatului public cod CPV 50232100-1. 

II. Obiectul și scopul achizitiei 
             Prezentul caiet de sarcini stabilește condițiile de desfășurare a serviciilor de întreținere a iluminatului public, verificarea/ repararea, montarea/demontarea instalațiilor și echipamentelor de iluminat ornamental - festiv de pe raza municipiului Brad, stabilind nivelurile de calitate și condițiile tehnice necesare funcționării acestor servicii în condiții de eficiență și siguranță. 
             Prezentul caiet de sarcini a fost elaborat spre a servi drept documentație tehnică și de referință în vederea stabilirii condițiilor specifice de desfășurare a serviciilor de întreținere a iluminatului public, indiferent de modul de gestiune adoptat. 
             Caietul de sarcini face parte integrantă din documentația necesară desfășurării activităților de întreținere a iluminatului public și constituie ansamblul cerințelor tehnice de bază. 
             Prezentul caiet de sarcini conține specificațiile tehnice care definesc caracteristicile referitoare la nivelul calitativ, tehnic și de performanță, siguranța de exploatare, precum și sisteme de asigurare a calității, terminologia, condițiile pentru certificarea conformității cu standarde relevante sau altele asemenea. 
             Specificațiile tehnice se referă, de asemenea, la executarea activităților, la verificarea, inspecția și condițiile de recepție a lucrărilor, precum și la alte condiții ce derivă din actele normative și reglementările în legatură cu desfășurarea activităților de întreținere a iluminatului public.
             Specificațiile tehnice se referă, de asemenea, la executarea activităților, la verificarea, inspecția și condițiile de recepție a lucrărilor, precum și la alte condiții ce derivă din actele normative și reglementările în legatură cu desfășurarea activităților de întreținere a iluminatului public. 
             Caietul de sarcini precizează reglementările obligatorii în domeniile mediului, social și al relațiilor de muncă, la prevenirea și stingerea incediilor care trebuie respectate pe parcursul prestării serviciilor de întreținere a iluminatului public și care sunt în vigoare. 

III. Cerinţe generale 
         Obiectul urmărit de prezentul caiet de sarcini este acţiziţionarea de servicii de întreținere a iluminatului public  cod CPV 50232100-1. 
         Criteriul de atribuire: preţul cel mai scăzut. 

IV. Durata pentru care se solicită asigurarea serviciilor 
      Serviciile vor fi prestate de la data încheierii contractului de servicii până la data de 31.12.2026, cu posibilitatea prelungirii prin act adițonal până la data de 30.03.2027. 

V. Necesitatea și oportunitatea efectuării serviciilor 
         Lucrările de întreținere se vor executa în scopul prevenirii sau eliminării deteriorărilor, avariilor sau incidentelor și fără întreruperea furnizării energiei electrice și vor cuprinde următoarele: 
· supravegherea instalațiilor;
· controlul curent al instalațiilor;
· executarea de manevre;
· lucrări de întreținere periodice;
· lucrări de întreținere neprogramate.
        Corpurile de iluminat ce vor fi întreținute și reparate se regăsesc în Anexa nr. 1.
  Realizarea lucrărilor de exploatare şi de întreţinere a instalaţiilor de iluminat public se va face cu respectarea procedurilor specifice de:
  a) admitere la lucru;
  b) supravegherea lucrărilor;
  c) scoatere şi punere sub tensiune a instalaţiei;
  d) control al lucrărilor.
  În cadrul reviziilor tehnice se vor executa cel puţin următoarele operaţii:
  a) revizia corpurilor de iluminat şi a accesoriilor (balast, igniter, condensator, siguranţă etc.);
  b) revizia tablourilor de distribuţie şi a punctelor de conectare/deconectare;
  c) revizia liniei electrice aparţinând sistemului de iluminat public.
  La lucrările de revizie tehnică la corpurile de iluminat pentru verificarea bunei funcţionări se lucrează cu linia electrică sub tensiune, aplicându-se măsurile specifice de protecţie a muncii în cazul lucrului sub tensiune.
  La revizia corpurilor de iluminat se vor executa următoarele operaţii:
  a) ştergerea corpului de iluminat (reflectoarele şi structurile de protecţie vizuală);
  b) înlocuirea siguranţei sau a componentelor, dacă există o defecţiune;
  c) verificarea contactelor conductoarelor electrice la diferite conexiuni.
  La întreţinerea şi revizia tablourilor electrice de alimentare, distribuţie, conectare/deconectare se vor realiza următoarele operaţii:
  a) înlocuirea siguranţelor necorespunzătoare;
  b) înlocuirea contactoarelor şi a dispozitivelor de automatizare defecte;
  c) înlocuirea, după caz, a uşilor tablourilor de distribuţie;
  d) refacerea inscripţionărilor, dacă este cazul.
  La revizia reţelei electrice de joasă tensiune destinată iluminatului public se realizează următoarele operaţii:
  a) verificarea traseelor şi îndepărtarea obiectelor străine;
  b) îndreptarea stâlpilor înclinaţi;
  c) verificarea ancorelor şi întinderea lor;
  d) verificarea stării conductoarelor electrice;
  e) refacerea legăturilor la izolatoare sau a legăturilor fasciculelor torsadate, dacă este cazul;
  f) îndreptarea, după caz, a consolelor;
  g) verificarea stării izolatoarelor şi înlocuirea celor defecte;
  h) strângerea sau înlocuirea clemelor de conexiune electrică, dacă este cazul;
  i) verificarea instalaţiei de legare la pământ (legătura conductorului electric de nul de protecţie la armătura stâlpului, legătura la priza de pământ etc.);
  j) măsurarea rezistenţei de dispersie a reţelei generale de legare la pământ.
       Reparaţiile curente se execută la:
  a) corpuri de iluminat şi accesorii;
  b) tablouri electrice de alimentare, distribuţie şi conectare/deconectare;
  c) reţele electrice de joasă tensiune aparţinând sistemului de iluminat public.
  În cadrul reparaţiilor curente la corpurile de iluminat şi accesorii se vor executa următoarele:
  a) înlocuirea lămpilor necorespunzătoare cu altele, de acelaşi tip cu cel iniţial în ceea ce priveşte puterea şi culoarea aparentă;
  b) ştergerea dispersorului, a structurilor de protecţie a sursei de lumină/lămpii, a structurilor de protecţie vizuală şi a interiorului corpului de iluminat;
  c) înlăturarea cuiburilor de păsări;
  d) verificarea coloanelor de alimentare cu energie electrică şi înlocuirea celor care prezintă porţiuni neizolate sau cu izolaţie necorespunzătoare;
  e) verificarea contactelor la clemele sau papucii de legătură a coloanei la reţeaua electrică;
  f) înlocuirea corpurilor de iluminat necorespunzătoare.
  În cadrul reparaţiilor curente la tablourile electrice de alimentare, distribuţie, conectare/deconectare se execută următoarele:
  a) verificarea stării uşilor şi a încuietorilor, cu remedierea tuturor defecţiunilor;
  b) vopsirea uşilor şi a celorlalte elemente metalice ale cutiei;
  c) verificarea siguranţelor fuzibile, înlocuirea celor defecte şi montarea celor noi, identice cu cele iniţiale (prevăzute în proiect);
  d) verificarea şi strângerea contactelor;
  e) verificarea coloanelor şi înlocuirea celor cu izolaţie necorespunzătoare;
  f) verificarea contactorului sau înlocuirea acestuia, dacă este cazul;
  g) verificarea funcţionării dispozitivelor de acţionare, cu înlocuirea celor necorespunzătoare sau montarea unora de tip nou, pentru mărirea gradului de fiabilitate sau modernizarea instalaţiei.
  În cadrul reparaţiilor curente la reţelele electrice de joasă tensiune destinate iluminatului public se execută următoarele lucrări:
  a) verificarea distanţelor conductelor faţă de construcţii, instalaţii de comunicaţii, linii de înaltă tensiune şi alte obiective;
  b) evidenţierea în planuri a instalaţiilor nou-apărute de la ultima verificare şi realizarea măsurilor necesare de coexistenţă;
  c) solicitarea executării operaţiunii de tăiere a vegetaţiei în zona în care se obturează distribuţia fluxului luminos al corpurilor de iluminat;
  d) determinarea gradului de deteriorare a stâlpilor, inclusiv a fundaţiilor acestora, şi luarea măsurilor de consolidare, remediere sau înlocuire, în funcţie de rezultatul determinărilor;
  e) verificarea verticalităţii stâlpilor şi îndreptarea celor înclinaţi;
  f) verificarea şi refacerea inscripţionărilor;
  g) repararea ancorelor şi întinderea acestora, înlocuirea părţilor deteriorate sau care lipsesc, strângerea şuruburilor la cleme şi la placa de protecţie;
  h) verificarea stării conductoarelor electrice;
  i) verificarea şi înlocuirea conductoarelor electrice de tip funie cu fire rupte mai mult de 15% din secţiune, precum şi a conductoarelor electrice cu izolaţia deteriorată care prezintă crăpături, rosături ori lipsa izolaţiei;
  j) se verifică starea legăturilor conductei electrice la izolator şi, dacă este necesar, se reface legătura;
  k) la izolatoarele de susţinere şi întindere se va verifica dacă acestea nu sunt sparte, glazura nu este deteriorată sau dacă îmbinarea la suport este corespunzătoare, înlocuindu-se toate izolatoarele deteriorate;
  l) la console, brăţări sau la celelalte armături metalice de pe stâlp se verifică dacă nu sunt corodate, deformate, fisurate ori rupte. Cele deteriorate se înlocuiesc, iar cele corespunzătoare se revopsesc şi se fixează bine pe stâlp;
  m) la ancorele stâlpilor se verifică dacă cablul nu are fire rupte, clemele de strângere nu sunt deteriorate sau corodate şi dacă tensiunea de întindere a cablului este cea corespunzătoare. Elementele deteriorate se înlocuiesc, iar dacă este cazul se reglează tensiunea în ancoră;
  n) la instalaţia de legare la pământ a nulului de protecţie se va verifica starea legăturilor şi îmbinărilor conductorului electric de nul la acesta, precum şi a legăturilor acestuia la corpul de iluminat, se va măsura rezistenţa de dispersie a reţelei generale de legare la pământ, se va măsura şi se va reface priza de pământ, având ca referinţă STAS 12604:1988;
  o) în cazul în care, la verificarea săgeţii, valorile măsurate, corectate cu temperatura, diferă de cele din tabelul de săgeţi, conductele electrice se întind astfel încât săgeata formată să fie cea corespunzătoare.
Periodicitatea reviziilor tehnice pentru corpurile de iluminat este conform normativelor tehnice în vigoare sau în funcţie de specificaţiile fabricantului.
Periodicitatea reparaţiilor curente pentru tablourile electrice de alimentare, distribuţie, conectare/deconectare şi reţelele electrice de joasă tensiune destinate iluminatului public este de 3 ani, iar pentru corpurile de iluminat este de 2 ani.
           În conformitate cu prevederile art. 1 alin. 2 lit. e, art. 29 alin. 2, alin. 8 lit. b și alin. 9, art. 32 alin. 3 și art. 49 alin. 3 din Legea nr. 51/2006 a serviciilor comunitare de utilități publice, republicată, operatorul căruia i se va atribui contractul de servicii este obligat să dețină autorizație A.N.R.S.C. 

VI. Descrierea serviciilor 
           Serviciul de iluminat public face parte din sfera serviciilor comunitare de utilități publice şi cuprinde totalitatea acţiunilor şi activităţilor de utilitate publică şi de interes economic şi social general desfăşurate la nivelul Municipiului Brad sub conducerea, coordonarea şi responsabilitatea autorităţilor administraţiei publice locale, în scopul asigurării iluminatului public.
           Serviciul de iluminat public cuprinde iluminatul stradal-rutier, iluminatul stradal-pietonal, iluminatul arhitectural, iluminatul ornamental şi iluminatul ornamental-festiv al municipiului Brad.
          Sistemul de iluminat public este ansamblul format din puncte de aprindere, cutii de distribuție, cutii de trecere, linii electrice de joasă tensiune subterane sau aeriene, fundații, elemente de susținere a liniilor, instalații de legare la pământ, console, corpuri de iluminat, accesorii, conductoare, izolatoare, cleme, armături, echipamente de comandă, automatizare și măsurare utilizate pentru iluminatul public, cu excepția acelora din elementele care fac parte din sistemul de distribuție a energiei electrice.

VII. Perioada de garanţie a serviciilor: 60 zile.
        
VIII. Verificarea, urmărirea și recepția lucrărilor 
         Prestatorul va desemna o persoană care va verifica şi urmări toate serviciile prestatorului, modul de efectuare a serviciilor privind cantitatea şi calitatea prestației, pentru care se va încheia un proces - verbal de recepţie a serviciilor. 
         Procesul verbal de recepţie a serviciilor/ situațiile de plată se încheie în două exemplare originale, câte unul de fiecare parte, la sfarsitul fiecărei luni.

IX. Obligațiile prestatorului 
-  sa folosească numai personal instruit și autorizat pentru executarea lucrărilor de întreținere a iluminatului public; 
-  să nu execute lucrările de întreținere a iluminatului public decât după ce a luat măsurile necesare evitării producerii accidentelor prin electrocutare; 
- șeful echipei va prelucra prezentele măsuri cu personalul operativ și cu delegatul beneficiarului și îl va sprijini pe acesta în timpul instruirii personalului unității beneficiare; 
- să instruiască personalul său operativ cu instrucțiuni de lucru specifice locului de muncă și activității pe care o desfășoară precum și cu prevenire la situațiile de urgență; 
- șeful echipei va dispune începerea lucrărilor numai după ce s-a asigurat că au fost luate toate măsurile de securitate a muncii, de asigurare a sănătății personalului prestatorului și de prevenire și intervenție pentru situații de urgență. 

   X. Obligațiile achizitorului 
- să numească un delegat oficial care va reprezenta conducerea instituției beneficiare şi care va însoți echipa pe tot timpul cât aceasta execută serviciile de întreținere; 
- delegatul va supraveghea asupra modului de prestare a serviciilor.

   XI. Remedieri, răspunderi 
        În cazul în care beneficiarul serviciilor constată că serviciile nu sunt de calitate, se vor lua următoarele masuri: 
- impunerea, în sarcina prestatorului, a pagubelor produse beneficiarului serviciului, în toate cazurile în care prestatorul nu a respectat prevederile stabilite în contract; 
- remedierea tuturor consecințelor constatate referitoare la lipsa sau nefuncționarea dotărilor pe care unitatea prestatoare o are, la lipsa eficacității tratamentelor aplicate sau soluțiilor și produselor utilizate în operațiunile de distrugere, neutralizare, combatere pentru care s-a angajat. 
        Constatarea deficiențelor se realizează de către beneficiarul serviciilor, ocazie cu care se încheie o nota constatatoare, în două exemplare, care va fi semnată de persoanele responsabile din partea beneficiarului și reprezentantul prestatorului. Prestatorul ia masurile care se impun pentru remedierea deficiențelor constatate, în cel mult 48 de ore de la semnarea notei. Remedierea deficientelor constatate se realizează pe cheltuiala prestatorului. Prestatorul va suporta toate consecințele prevăzute de lege în cazul in care acesta nu onorează contractul ce urmează a se încheia. 
        În perioada de garanție, prestatorul va suporta toate cheltuielile suplimentare pentru serviciile necorespunzătoare. 
       Acțiunile 
- Acțiunile se vor efectua la solicitarea scrisă (care poate fi însoţită şi de solicitarea telefonică), în cel mult 48 de ore de la data comunicării şi în prezenţa unui reprezentant al acestuia; 
- Acţiunile de urgenţă, la cerere, vor fi efectuate în maximum 4 h; 

       Preţul va fi exprimat în lei (fără T.V.A.) şi va include manopera şi materialele folosite. 


INIȚIATOR,
PRIMAR
Florin CAZACU

